ผู้ว่าราชการกรุงเทพมหานคร ชี้แจงผ่านเฟซบุ๊ก น้ำท่วมขังย่านพระราม 9 ส่วนใหญ่เป็นพื้นที่เอกชน
ผู้ว่าราชการกรุงเทพมหานคร ชี้แจงผ่านเฟสบุ๊ก น้ำท่วมขังย่านพระราม 9 ส่วนใหญ่เป็นพื้นที่เอกชน พร้อมยืนยันอยู่ติดตามสถานการณ์ที่ศูนย์ส่วนกลางเพื่อไม่เพิ่มปัญหาจราจรพลตำรวจเอกอัศวิน ขวัญเมือง ผู้ว่าราชการกรุงเทพมหานคร ชี้แจงผ่านเฟสบุ๊ก ผู้ว่าฯ อัศวิน สรุปเหตุการณ์ฝนตกเมื่อวานนี้ ว่า   กรณีน้ำท่วมขังในพื้นที่ย่านพระราม 9 ส่วนใหญ่เป็นพื้นที่ส่วนบุคคลของเอกชน ซึ่ง กทม.ได้พยายามประสานขอเข้าไปพัฒนาและปรับปรุงระบบระบายน้ำแล้ว แต่เจ้าของไม่อนุญาต   ส่วนปัญหาหลังจากระดับน้ำลดลงแล้วก็คือมีพี่น้องประชาชนบางส่วนติดค้างบนท้องถนน ได้สั่งการให้ทุกๆสำนักงานเขตทำการสำรวจเส้นทางที่มีปัญหา และจัดรถพร้อมเจ้าหน้าที่เทศกิจเข้าไปรับ-ส่ง อำนวยความสะดวก และดูแลความปลอดภัยทันที ส่วนผู้ที่สงสัยว่าตนเองไม่ออกมาดูระดับน้ำบนถนน ขอชี้แจงว่าเมื่อวานฝนตกหนักเกือบคลอบคลุมพื้นที่ทั่วกรุงเทพฯ หากจะออกไปตรงจุดที่มีปัญหา ไม่สามารถไปได้ครบทุกจุด และสภาพการจราจรที่ติดขัดจะยิ่งเพิ่มปัญหาด้านการจราจร จึงอยู่ดูแลและติดตามสถานการณ์ที่ศูนย์ส่วนกลาง เพื่อจะได้บริหารจัดการและแก้ไขปัญหาได้อย่างทั่วถึง ส่วนพื้นที่จุดต่างๆนั้นมีเจ้าหน้าที่กระจายกันออกไปปฏิบัติงานอยู่แล้ว จึงขอขอบคุณมดงานทุกคนที่ทุ่มเททำงานท่ามกลางสายฝนและความเครียดกันอย่างแข็งขันจนสถานการณ์กลับสู่ปกติ และต้องขอโทษพี่น้องประชาชนในความไม่สะดวกครั้งนี้ด้วยครับ